ג'מיני (חברה)

ג'מיני (באנגלית: Gemini Trust Company, LLC; בתרגום מילולי: החברה לשירותי נאמנות ג'מיני) היא חברה למסחר במטבעות מבוזרים המבוססת בניו יורק ונתונה לפיקוח ורגולציות מטעם הרשות לשירותים פיננסים. היא נוסדה ב-2014 על ידי קמרון וינקלווס וטיילר וינקלווס"With Winklevoss Bitcoin Exchange, Digital Currency Grows Up", Wired, October 5, 2015"With Gemini, Winklevoss brothers seek respect in bitcoin", Fortune, Daniel Roberts, October 5, 2015"Winklevoss Twins’ Gemini Exchange Gets Trust License – BitBeat", The Wall Street Journal, Paul Vigna, October 5, 2015.

 היסטוריה 
טיילר וקמרון וינקלווס הכריזו על הקמת החברה ביוני 2013, אולם היא נוסדה באופן רשמי רק כעבור שנה, ופלטפורמת המסחר האינטרנטית שלה עלתה לאוויר לראשונה ב-25 באוקטובר 2015. מושל ניו יורק אנדרו קואומו הכיר ב-5 במאי 2016 בג'מיני כחברה הראשונה בארצות הברית בעלת רישיון למסחר באתריום"Gemini Is Now the World’s First Licensed Ether Exchange!", Gemini, Cameron Winklevoss, May 5, 2016.

באותו החודש הודיעה ג'מיני כי תתמוך בפיצול שהתרחש ברשת האתריום באותו הזמן, ותאפשר ללקוחותיה למשוך מהפלטפורמה את כלל מטבעות האתריום הקלאסי שקיבלו"UPDATE #2: Ether Classic Withdrawals", Medium, Cameron Winklevoss, August 12, 2016. בשנה הבאה מסרה כי תתמוך גם בפיצול שהתרחש ברשת הביטקוין ותאפשר ללקוחותיה למשוך מהפלטפורמה נכסי ביטקוין קאש"Bitcoin Cash (BCH) Withdrawals", Medium, Cameron Winklevoss, October 7, 2017.

בדצמבר 2017 הודיעה בורסת האופציות של שיקגו כי תתחיל להשתמש בשירותיה של ג'מיני בכדי לקבל מידע עדכני אודות שוק הקריפטו ותפתח מסחר בחוזים עתידיים של ביטקוין"Bitcoin Futures Trading Brings Crypto Into Mainstream", Bloomberg, Rob Urban, December 9, 2017"CBOE and Gemini Enter Into Exclusive Global License Agreement to Use Bitcoin Market Data", Cboe, August 2, 2017.

במרץ 2018 הודיעה ג'מיני על הקמת שותפות חדשה עם קספיאן, חברה לניהול נכסים והערכת סיכונים, המשמשת כגוף מתווך בענף הקריפטו המסייע לבורסות מבוזרות וזירות מסחר לעבוד יחדיו ולקדם אינטרסים משותפים"PR: Caspian partners with Gemini to increase crypto exchange connectivity for institutional and sophisticated investors", Crypto Reporter, May 5, 2018"Eddie Murphy-Inspired Fintech Firm Signs With Winklevoss Crypto Exchange", Bloomberg, Joe Eston, March 21, 2021.

ב-14 במאי אישרה הרשות לשירותים פיננסים של מדינת ניו יורק לג'מיני לפתוח במסחר של זיקאש בפלטפורמה שלה, ובכך הפכה לבורסה המבוזרת הראשונה אשר קיבלה רישיון לספק שירותי ניהול ומסחר בנכס זה"DFS authorizes Gemini Trust Company to provide additional virtual currency products and services", Department Of Financial Services, May 14, 2018.

ב-10 בספטמבר קיבלה ג'מיני אישור רגולטורי מידי הרשות לשירותים פיננסים בדבר השקת מטבע חדש בשם "דולר ג'מיני", אשר עלה לאוויר באותו יום. החברה מסרה כי נכס זה הוא מטבע מבוזר מסוג מטבע יציב השומר על שער חליפין קבוע אל מול הדולר האמריקאי"New York Department of Financial Services Approves Gemini & Paxos Stablecoins Pegged to US Dollar", Crowdfund Insider, Jd Alois, September 10, 2018.

ב-3 באוקטובר הודיעה החברה כי רכשה ביטוח לנכסים דיגיטליים המכסה את כלל המטבעות והאסימונים המבוזרים המאוחסנים בפלטפורמה שלה. הביטוח נרכש מידי איאון, חברה להערכת סיכונים המבוססת בלונדון, ועבר תהליך חיתום בידי גורמים שונים"Winklevoss Brothers Receive New York Approval To Launch New Crypto Coin", Bloomberg, Annie Massa, Matthew Leising, September 10, 2018"DFS continues to foster responsible growth in New York's fintech industry with new virtual currency product approvals", Department Of Financial Services, September 10, 2018; Archived From The Original On September 11, 2018..

במאי 2020 הקימה ג'מיני שותפות עם חברת סמסונג. החברות הודיעו כי לקוחות המשתמשים בטלפון נייד מבית סמסונג יוכלו לקשר את הארנק הקריפטוגרפי הרשמי של החברה לחשבונותיהם בפלטפורמת המסחר של ג'מיני ולנהל את המאזן שלהם"Samsung makes it easier to buy Bitcoin on its phones", Mashable, Stan Schroeder, May 28, 2020.

בנובמבר גייסה החברה סכום בגובה 400 מיליון דולר לצורך פיתוח מטאברס עצמאי ונפרד מזה של חברת פייסבוק. קמרון וינקלווס מסר כי בעוד שפייסבוק נמצאת במרחק צעד אחד מיצירת עולם וירטואלי מרוכז, דוגלת ג'מיני ביצירת עולם וירטואלי מקביל שהוא מבוזר, עצמאי ומציע שוויון הזדמנויות"Gemini Raises $400 Million To Build A Metaverse Outside Facebook’s Walled Garden", Forbes, Michael Del Castillo, November 18, 2021.

 קישורים חיצוניים 


 הערות שוליים 

קטגוריה:מטבעות מבוזרים